Gråbrødre Kirkegård - Roskilde
Gråbrødre Kirkegård - Roskilde, kirkegård i Roskilde. Gråbrødrene, der kom til Roskilde i 1231 indviede deres klosterkirke i 1254. Denne kirke lå hvor kapellet står i dag. Efter Reformationen blev klosteret revet ned, men kirken bestod til år 1700.
Kirkegården fortsatte med at være i brug og fra 1805 blev Gråbrødre Kirkegård Roskildes egentlige kirkegård. I 1855 blev kapellet opført, hvor den gamle kirkes kor havde været.
På kirkegården ligger kendte roskildeborgere som fx Gustav Wied samt komponisten C.E.F. Weyse. Kirkegården er nu ved at få et parkagtigt præg.